በግብፅ ፕሪምየር ሊግ ኡመድ ኡኩሪ ግብ ሲያስቆጥር ሽመልስ በቀለ ከጉዳት ተመልሷል
የግብፅ ፕሪምየር ሊግ 14ኛ ሳምንት ጨዋታዎች ዓርብ መደረግ ፔትሮጀት በሃራስ ኤል ሆዶድ ስታዲየም አል መስሪን አስተናግዶ 2-1 ተሸንፏል፡፡ ናይጄሪያዊው የቀድሞ አጥቂ ጄምስ ኦዎቦስኪኒ ፔትሮጀትን በስድስተኛው ደቂቃ መሪ ቢያደርግም በሁለተኛው አጋማሽ አህመድ ካቦሪያ እና አህመድ ጎማ ያስቆጠሯቸው ሁለት ግቦች አል መስሪን ለድል አብቅተዋል፡፡ በጉዳት ምክንያት ከሜዳ ርቆ የነበረው ኢትዮጵያዊው አማካይ ኡመድ ኡኩሪ ግብ ባስቆጠረበት ጨዋታ ኤል ኤንታግ ኤል ሃርቢ በሜዳው በምስር ኤል ማቃሳ 2-1 ተሸንፏል፡፡ ኤል ኤንታግ ኤል ሃርቢ ከሶስት ተከታታይ የሊግ ድሎች በኃላ ነው የተሸነፈው፡፡ተመጣጣኝ በነበረው የሁለቱ ክለቦች ጨዋታ ግብ በማስቆጠር ቅድሚያውን የያዙት ምስር ኤል ማቃሳዎች ነበሩ፡፡ ጋናዊው አጥቂ ናና ፖኩ በጥሩ ሁኔታ ተመስርቶ የመጣውን ኳስ የኤል ሃርቢ በሁለተኛው አጋማሽ የተሻለ ተጭነው መጫወት የቻሉት የፋዩም ከተማ ክለብ በናና ፓኩ ሁለተኛ ግብ አሸንፈው ወሳኝ ሶስት ነጥብ ይዘው መውጣት ችለዋል፡፡ በጨዋታው ኡመድ በ63ኛው ደቂቃ የማስጠንቀቂያ ካርድ ተመዞበታል፡፡ኡመድ በኤል ሃርቢ መለያ ባደረጋቸው አራት ተከታታይ የሊግ ጨዋታዎች በጥሩ አቋም ላይ እንደሚገኝ አሳይቷል፡፡ ሁለት ግቦችን ከመረብ ሲያዋህድ አንድ ግብ የሆነ ኳስ ደግሞ አመቻችቶ አቀብሏል፡፡ሊጉን የቀድሞ አሰልጣኙን ሆሳም ኤል ባድሪን የመለሰው አል አሃሊ በ38 ነጥብ ሲመራ ምስር ኤል ማቃሳ እና አል መስሪ በ31 እና 28 ነጥቦች ይከተላሉ፡፡ እራሱን ከሊጉ እንደሚያገል ሲናገር የነበረው ሌላኛው የካይሮ ሃያል ዛማሌክ 4 ቀሪ ጨዋታዎች እየቀሩት በ22 ነጥብ ሰባተኛ ነው፡፡ፔትሮጀት በ24 ነጥብ አምስተኛ ደረጃ ላይ ሲገኝ በሻውኪ ጋሪብ የሚመራው ኤል ኤንታግ ኤል ሃርቢ በ15 ነጥብ 12ተኛ ነው፡፡ ኤል ኤንታግ ኤል ሃርቢ አንድ ቀሪ ጨዋታ አለው፡፡የኮከብ ግብ አግቢነቱን ናና ፖኩ በአስር ግቦች ይመራል፡፡ ናና ፖኩ በዘንድሮው የውድድር ዘመን እያሳየ በሚገኘው ብቃት ምክንያት ወደ ጋና ብሄራዊ ቡድን እንዲጠራ ጥያቄ አቅርቧል፡፡የ15ኛ ሳምንት ጨዋታዎች በቀጣይ ማክሰኞ አሌክሳንደሪያ ከተማ ላይ በቦርጅ ኤል አረብ ስታዲየም ሰሞሃ ኤል ኤንታግ ኤል ሃርቢን ሲያስተናግድ ረቡዕ በፔትሮስፖርት ስታዲየም ዛማሌክ ፔትሮጀትን ይገጥማል፡፡